Ved 4-tiden i nat blev brandvæsenet kaldt ud til Fyrkildevej i Aalborg Øst, hvor der var brand i flere containere. Branden bredte sig til et halvtag på en ejendom, og derfor valgte brandvæsenet at banke døren ind til en familie for at evakuere den. Brandene blev hurtigt slukket, men politiet leder nu efter den formodede gerningsmand. Han beskrives som 15-20 år og spinkel af bygning. Han var iført en mørk sweatshirt med en rød hættetrøje inden under. Den rødde hætte var trukket op over hovedet. Desuden havde han et par lange mørke bukser på.

Opsummering:
En familie i Aalborg Øst blev i nat evakueret efter flere påsatte brande i bydelen.